ముత్యాలముగ్గు 1975 లో బాపు దర్శకత్వంలో విడుదలైన తెలుగు చిత్రం. బాపు దర్శకత్వం, ముళ్ళపూడి వెంకటరమణ మాటలు, ఇషాన్ ఆర్య ఛాయాగ్రహణం, కోన సీమ అందాలు, తెలుగు భాష యాసలు - అన్నీ కలిపి ఈ చిత్రాన్ని ఒక మేలు ముత్యంగా తెలుగువారికి అందజేశాయి. ఇది బాపు దర్శకత్వానికి ఒక మైలురాయి. రావు గోపాలరావు నటనలో ఒక కలికితురాయి.
ఈ చిత్రంలో ఉత్తర రామాయణం కథ అంతర్లీనంగా కనిపిస్తుంది. ఒక ధనికుల కుర్రాడు అనుకోకుండా ఒక పేదింటి పిల్లను పెళ్ళి చేసుకొంటాడు. ఆ జమీందారు ఆస్తిపై కన్నేసిన ఆ కుర్రాడి మేనమామ వారి సంసారాన్ని విడదీయడానికి ఒక గుమాస్తా (అల్లు రామలింగయ్య) తో కలిసి ఒక దళారీ (రావు గోపాలరావు - కంట్రాక్టరు)తో ఒప్పందం కుదుర్చుకొంటాడు. వారి కుట్ర వల్ల ఆ ఇల్లాలిని శంకించి ఆమెను భర్త దూరం చేసుకొంటాడు. ఆమె ఒక పూజారి ఇంట్లో తల దాచుకొని కవలలను కంటుంది. ఆ పిల్లలు ఆంజనేయ స్వామి అనుగ్రహంతో విడిపోయిన తల్లిదండ్రులను కలుపుతారు.
నిదురించే తోటలోకి పాట ఒకటి వచ్చింది, కన్నులలో నీరు తుడిచి కమ్మని కథ చెప్పింది. (గుంటూరు శేషేంద్రశర్మ రాసిన ఏకైక చిత్రగీతం)
ఈ సినిమాలో పాటలకంటే సంభాషణలు ఎక్కువగా ప్రజాదరణ పొందాయి. వాటిని తూర్పు గోదావరి యాసలో రావుగోపాలరావు చెప్పిన తీరు తెలుగువారికి సాహిత్యంలో భాగమై పోయింది.
సెగట్రీ! పైనేదో మర్డరు జరిగినట్టు లేదూ ఆకాసంలో!....సూరీడు నెత్తుటి గడ్డలా లేడూ? ఎప్పుడూ యదవ బిగినెస్సేనా. మడిసన్నాక కూసంత కలాపోసనుండాల. ఉత్తినే తిని తొంగుంటే మడిసికీ గొడ్డుకూ తేడా ఏటుంటది?
mutyaalamuggu 1975 loo baapu darsakatvamlo vidudalaina telugu chitram. baapu darsakatvam, mullapudi venkataramana maatalu, ishan aarya chayagrahanam, kona seema andaalu, telugu bhasha yasalu - annee kalipi ee chitraanni oka melu mutyamgaa teluguvaariki andajesai. idhi baapu darsakatvaaniki oka mailurai. raavu gopalarao natanalo oka kalikituraayi.
ee chitramlo uttara ramayanam katha antarleenamgaa kanipistundi. oka dhanikula kurradu anukokunda oka pedinti pillanu pelli chesukontadu. aa jameendaaru aastipai kannesina aa kurradi menamama vaari samsaaraanni vidadeeyadaaniki oka gumasta (allu ramalingayya) thoo kalisi oka dalaarii (raavu gopalarao - kantraktaru)thoo oppandam kudurchukontadu. vaari kutra valla aa illaalini sankinchi aamenu bharta dooram chesukontadu. aame oka poojaari intlo tala daachukoni kavalalanu kantundi. aa pillalu aanjaneya swami anugrahamtho vidipoyina tallidandrulanu kaluputaaru.
nidurinche thotaloki paata okati vachindi, kannulalo neeru tudichi kammani katha cheppindi. (gunturu seshendrasarma raasina ekaika chitrageetam)
ee cinemalo patalakante sambhaashanalu ekkuvagaa prajaadarana pondaayi. vaatini thoorpu godavari yasalo ravugopalarao cheppina teeru teluguvaariki saahityamlo bhagamai poyindi.
segatri! painedo mardaru jariginattu ledhoo aakaasamlo!....sureedu nettuti gaddala laeduu? eppuduu yadava biginessena. madisannaka kuusanta kalaposanundala. uttine tini tongunte madisiki goddukuu teda etuntadi?